text: Sink çatışmazlığının əlamətləri nələrdir?  Sink, insan bədənindəki 300-dən çox müxtəlif fermentin düzgün işləməsi üçün lazım olan bir mineraldır.  Sağlam bir insanın bədənində cəmi 2 və ya 3 qram sink var. Digər tərəfdən, bədənimizdə sink ifraz edən orqanlar tüpürcək vəzi, pankreas və prostat vəzidir.  Hüceyrə sağlamlığından həyati zülalların istehsalına qədər bir çox bədən fəaliyyəti üçün zəruri olan sink, immun sistemini tarazlaşdırmaq baxımından da əhəmiyyətlidir. Həm ağ, həm də qırmızı qan hüceyrələrinin quruluşunda iştirak edən sink adətən bədənin ən davamlı əzələlərinin quruluşunda yer alır.  Bundan əlavə, sink dəri, böyrək sağlamlığı, gözdəki retina, qaraciyər, mədəaltı vəzi və sümük sağlamlığı baxımından vacibdir və bu orqanların toxumalarında tapılır.  Sink mineralına əsasən bədəndəki əzələlərdə, qaraciyərdə, böyrəklərdə və gözlərdə rast gəlinir. Kişilərdə prostat vəzi və spermdə çox miqdarda sink vardır.  Yüksək lifli qidaların qəbulu sink səviyyəsini azalda bilər. Zülallı qidalarla alınan sink bədən tərəfindən daha yaxşı əmilir.  Sink çatışmazlığı vegetarian pəhrizlərində çox yaygındır və əsasən yüksək dənli vegeterian pəhrizlərində rast gəlinən üzvi turşular olan fitatlardan qaynaqlanır. Bu fitatlar sinki tutur və onu sorulmasına maneçilik törədir. Buna görə vegeterianların sink əlavələrindən istifadə etmələri tövsiyə olunur. Quzu əti  Quzu əti ən vacib sink qaynaqlarından biridir. 100 qramda 6.7 mq sink vardır ki, bu da gündəlik sink ehtiyacımızın  45%-nə cavab verir.  Quzu əti eyni zamanda bir çox vitamin və mineralın zəngin mənbəyidir. Sinkə əlavə olaraq, quzu ətinin tərkibində; B12 vitamini, riboflavin, selenyum, niasin, fosfor və dəmir vardır.